གས་དང་ཕྱོགས་མཚམས་རྣམས་སུ་ཡང་། །སྐུར་བཅས་སྐུར་ནི་མེད་པ་ཡི། །མཆོད་རྟེན་
ལ་ནི་བདག་ཕྱག་འཚལ། །རྐང་གཉིས་དམ་པ་ཤར་དང་ནི། །བྱང་གི་ཕྱོགས་ཆར་བཞུགས་
པ་ཡི། །རྒྱལ་བ་བརྟེན་དཀའ་ཞེས་བྱ་བ། །དེས་ནི་ཚིགས་བཅད་འདི་གསུངས་སོ། །གང་གིས་
ཚིགས་བཅད་འདི་བཞི་ཡིས། །དེ་བཞིན་གཤེགས་པ་བསྟོད་བྱེད་ན། །བསྐལ་པ་བྱེ་བ་སྟོང་
དུ་ནི། །དེ་ནི་ངན་འགྲོར་འགྲོ་མི་འགྱུར། ། ཞེས་སམ་བསྡུ་ན། སྐྱེས་བུ་ཁྱུ་མཆོག་ཁྱོད་འདྲའི་
དགེ་སྦྱོང་ཆེན་པོ་གཞན་དག་ལྷ་ཡུལ་ས་ལའང་མེད། །འཇིག་རྟེན་འདི་ནའང་ཡོད་པ་མ་
ཡིན་རྣམ་ཐོས་བུ་ཡི་གནས་ནའང་ཡོད་མ་ཡིན། །ལྷ་ཡི་ཕོ་བྲང་གནས་མཆོག་དག་ནའང་
མེད་ལ་ཕྱོགས་དག་ཕྱོགས་མཚམས་དག་ནའང་མེད། །རི་དང་ནགས་སུ་བཅས་པའི་ས་
སྟེང་རྒྱས་པ་ཀུན་ཏུ་བསྐོར་ཀྱང་ག་ལ་ཡོད། ། ཅེས་ཚིགས་སུ་བཅད་པ་གཅིག་པུས་ཀྱང་རུང་སྟེ། གང་

ལྟར་ཡང་། མགོན་པོ་ཐུགས་རྗེ་ཆེ་ལྡན་པ། ། སོགས་ཚིགས་བཅད་གསུམ་དང་ཕྱག་འཚལ་བ་དང་སོགས་
ཚིགས་བཞི་གཅིག་བརྗོད་དོ། །དེ་ནས་མདོ་བཀླག་པ་ནི། དགེ་བར་གསུངས་ཤིག སྐར་མ་རབ་རིབ་
སོགས་དང་། ཆོས་རྣམས་ཐམས་ཅད་རྒྱུ་སོགས་དང་། སྡིག་པ་ཅི་ཡང་མི་བྱ་ཞིང་། ། སོགས་བརྗོད།
དགེ་བསྔོ་ནི། བསོད་ནམས་འདི་ཡིས་སོགས་དང་། སྐབས་འདིར་འཕྲོག་མ་སོགས་ལ་གཏོར་མ་འབུལ་
བ་སོགས་ཀྱང་སྤྱི་ལྟར་བྱའོ། །དངོས་གཞི་ཕྱིར་བཅོས་བྱ་བ་ནི། སྤྱིར་སྡོམ་པ་གསུམ་ག་བཤགས་ཡུལ་རྟེན་
དགེ་སློང་སོགས་དངོས་སུ་ཡོད་ན་དེའི་སྤྱན་སྔར་བཤགས་དགོས་པས་སྤྱི་ལྟར་བྱ་ལ། འདིར་དངོས་སུ་མ་
འཛོམས་ན་ལྷ་རྣམས་ཀྱི་སྤྱན་སྔར་ཡང་མཛད་པའི་ཕྱག་བཞེས་ལྟར་ན། རྟེན་གྱི་དྲུང་དུ་ཕྱག་གསུམ་བཙལ་ཏེ།
ཙོག་པུར་འདུག་ལ། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་
འཕགས་པ་ཉན་ཐོས་དང་རང་སངས་རྒྱས་སོགས་རྒྱལ་བ་སྲས་དང་སློབ་མར་བཅས་པ་ལྷ་
རྣམས་བདག་ལ་དགོངས་སུ་གསོལ། བདག་ཤཱཀྱའི་དགེ་བསྙེན་ནམ་དགེ་ཚུལ་ལམ་དགེ་
སློང་མིང་འདི་ཞེས་བགྱི་བ། བྱིས་པ་ཉིད་དང་། མི་ཤེས་པ་ཉིད་དང་། མ་གུས་པ་དང་།
བག་མ་མཆིས་པ་དང་། ཉོན་མོངས་པ་མང་བའི་དབང་གིས། དགེ་སློང་ཡིན་ན། ཕམ་ལྷག་
གི་སྦོམ་པོ་ལྕི་ཡང་གཉིས་དང་ལྟུང་བྱེད་འབའ་ཞིག་པ་དང་། སོ་སོར་བཤགས་པར་བྱ་བ་
དང་༑ ཉེས་བྱས་ཀྱི་སྡེ་ཚན་རྣམས་ལས་ཁ་ན་མ་ཐོ་བ་གང་དང་གང་བྱུང་བ་ཞེས་སམ། ཡང་
ན་ཐུན་མོང་དུ། སྐྱབས་གསུམ་སྔོན་དུ་འགྲོ་བ་ཅན་གྱི་དམ་པའི་ཆོས་སོ་སོར་ཐར་པའི་འདུལ་
བ་ནས་ཇི་སྐད་གསུངས་པའི་སྡོམ་པ་དང་འགལ་བ་ཉེས་པ་གང་དང་གང་བྱུང་བ་དེ་དང་དེ་
དག་པའི་མཐའ་ཚུན་ཆད་ནས་བཟུང་སྟེ། རྒྱལ་བ་སྲས་དང་སློབ་མར་བཅས་པའི་སྤྱན་
སྔར་མཐོལ་ལོ་འཆགས་སོ། །མཐོལ་ཞིང་བཤགས་ན་བདག་བདེ་བ་ལ་རེག་པར་གནས་
པར་འགྱུར་གྱི། མ་མཐོལ་མ་བཤགས་ན་ནི་མི་འགྱུར་རོ། ། ཞེས་ལན་གསུམ་དང་། བཤགས་
ཡུལ་གྱིས་དངོས་སུ་གསུངས་པར་མོས་ལ། ཉེས་ལྟུང་དེ་དག་ལ་ཉེས་ལྟུང་དེ་དག་ཏུ་གཟིགས་སམ།
ལན་དུ་མཐོང་ལགས། དེ་བཞིན་དུ་ཕྱིན་ཆད་ལེགས་པར་སྡོམ་མམ། སྡོམ་ལགས། ཐབས་

ཡིན་ནོ། །ལེགས་སོ། ། ཞེས་བརྗོད། གལ་ཏེ་དབེན་པར་གནས་པ་ལྟ་བུ་དགེ་སློང་གཅིག་པུ་གསོ་སྦྱོང་གི་
རེས་ལ་བབས་ན། དེ་འཕྲལ་ཕྱག་གསུམ་བཅས། དགོངས་གསོལ་གོང་ལྟར་སྔོན་དུ་འགྲོ་བས། དེང་དགེ་
འདུན་གྱི་གསོ་སྦྱོང་བཅུ་བཞི་པའམ་བཅོ་ལྔ་པ་ལགས་ལ། བདག་ཤཱཀྱའི་དགེ་སློང་མིང་འདི་
ཞེས་བགྱི་བས་ཀྱང་གསོ་སྦྱོང་བཅུ་བཞི་པའམ་བཅོ་ལྔ་པ་ལགས་ན། བདག་ཤཱཀྱའི་དགེ་
སློང་མིང་འདི་ཞེས་བགྱི་བ་བར་ཆད་ཀྱི་ཆོས་རྣམས་ཀྱིས་ཡོངས་སུ་དག་གོ་ཞེས་བདག་མཆི་
ན༑ བདག་བར་ཆད་ཀྱི་ཆོས་རྣམས་ཀྱིས་ཡོངས་སུ་དག་པར། འཕགས་པ་རྣམས་ཀྱིས་
བཟུང་དུ་གསོལ། བདག་ཤཱཀྱའི་དགེ་སློང་མིང་འདི་ཞེས་བགྱི་བ་ཚུལ་ཁྲིམས་ཀྱི་ཕུང་པོ་
ཡོངས་སུ་རྫོགས་པར་བྱ་བའི་ཕྱིར། དེང་གསོ་སྦྱོང་བྱིན་གྱིས་བརླབ་བོ། །གང་གི་ཚེ་དགེ་
འདུན་གྱི་ཚོགས་པ་རྙེད་པ་དེའི་ཚེ་དགེ་འདུན་དང་ལྷན་ཅིག་ཏུ་གསོ་སྦྱོང་རྒྱ་ཆེར་ཉམས་སུ་
མྱོང་བར་བྱ་ཞིང་། སོ་སོ་ཐར་པའི་མདོ་ཡང་གདོན་པར་བགྱིའོ། ། ཞེས་ལན་གསུམ་དང་། ཐབས་
ལེགས་བྱའོ། ། གང་ལྟར་ཡང་། མཐར་སྨོན་ལམ་དུ་བྱ་བ་ནི། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང་། །
སོགས་དང་། རྒྱལ་བ་ཀུན་གྱི་རྗེས་སུ་སློབ་གྱུར་ཏེ། ། ཞེས་སོགས་དང་། འདི་ལྟར་བགྱིས་པའི་
བསོད་ནམས་དཔག་མེད་ཀྱིས། །དམྱལ་བ་ཡི་དྭགས་དུད་འགྲོ་ལྷ་མ་ཡིན། །གནས་ངན་
ལེན་རྣམས་རྟག་ཏུ་སྤངས་བྱས་ཏེ། །རྒྱལ་བ་བྱམས་པའི་ཞབས་དྲུང་སྐྱེ་བར་ཤོག ། ཅེས་པ་ཙམ་
བརྗོད་དོ། །གཉིས་པ་བྱང་སེམས་ལ། ཐོག་མར་ཕྱིར་བཅོས་ཀྱི་བཤགས་པ་བྱ་བ་ནི། ཕྱག་སོགས་སྔོན་དུ་འགྲོ་
བས༑ ཕྱོགས་བཅུ་ན་བཞུགས་པའི་སངས་རྒྱས་བཅོམ་ལྡན་འདས་ཐམས་ཅད་དང་། ས་
བཅུ་ལ་གནས་པའི་བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་དང་། བླ་མ་རྡོ་རྗེ་
འཛིན་པ་ཆེན་པོ་རྣམས་བདག་ལ་དགོངས་སུ་གསོལ། བདག་བྱང་ཆུབ་སེམས་དཔའ་མིང་
འདི་ཞེས་བགྱི་བ། བྱིས་པ་ཉིད་དང་སོགས་ནས། ཉོན་མོངས་པ་མང་བའི་དབང་གིས་ཐེག་པ་
ཆེན་པོའི་འདུལ་བ་བྱང་ཆུབ་སེམས་དཔའི་སྡེ་སྣོད་ལས་གསུངས་པ་སྤྱི་དང་། ཁྱད་པར་དུ་
སྲོལ་གཉིས་གང་ཡང་རུང་བ་དང་འབྲེལ་བའི་སྨོན་འཇུག་གི་བསླབ་བྱ། ཉེས་སྤྱོད་སྡོམ་པ་

དང་༑ དགེ་བ་ཆོས་སྡུད་དང་། སེམས་ཅན་དོན་བྱེད་ཀྱི་ཚུལ་ཁྲིམས་གསུམ་གང་ཡང་རུང་
བ་དང་འགལ་བའི་ཉེས་པ་གང་དང་གང་བྱུང་བ་དེ་ཐམས་ཅད། ཕྱོགས་བཅུའི་སངས་རྒྱས་
དང་བྱང་ཆུབ་སེམས་དཔའ་རྣམས་དང་། བླ་མ་རྡོ་རྗེ་འཛིན་པ་ཆེན་པོ་རྣམས་ཀྱི་སྤྱན་སྔར་
མཐོལ་ཞིང་བཤགས་སོ། ། ཞེས་སོགས་གོང་བཞིན་མཐར། མཐོང་སྡོམ་ཐབས་ལེགས་བྱའོ། །དངོས་
གཞི་སེམས་སྡོམ་ལེན་པ་ནི། གོང་བཞིན་དགོངས་གསོལ་སྔོན་དུ་འགྲོ་བས། བདག་བྱང་ཆུབ་སེམས་
དཔའ་མིང་འདི་ཞེས་བགྱི་བས་དུས་འདི་ནས་བཟུང་སྟེ། བྱང་ཆུབ་སྙིང་པོར་མཆིས་ཀྱི་བར། །
སངས་རྒྱས་རྣམས་ལ་སྐྱབས་སུ་འཆི། །ཆོས་དང་བྱང་ཆུབ་སེམས་དཔའ་ཡི། །ཚོགས་ལའང་
དེ་བཞིན་སྐྱབས་སུ་འཆི། ། ལན་གསུམ་གྱིས་སེམས་བསྐྱེད་ཀྱི་རྟེན་དུ་གྱུར་པའི་སྐྱབས་འགྲོ་དང་། ཇི་
ལྟར་སྔོན་གྱི་བདེ་གཤེགས་ཀྱིས། །བྱང་ཆུབ་ཐུགས་ནི་བསྐྱེད་པ་དང་། །བྱང་ཆུབ་སེམས་
དཔའི་བསླབ་པ་ལ། །དེ་དག་རིམ་བཞིན་གནས་པ་ལྟར། །དེ་བཞིན་འགྲོ་ལ་ཕན་དོན་དུ། །
བྱང་ཆུབ་སེམས་ནི་བསྐྱེད་བགྱི་ཞིང་། །དེ་བཞིན་དུ་ནི་བསླབ་པ་ལའང་། །རིམ་པ་བཞིན་
དུ་བསླབ་པར་བགྱི། ། ལན་གསུམ་གྱིས་སྨོན་འཇུག་གཉིས་སྟབས་གཅིག་ཏུ་བླང་། མཇུག དེང་དུས་བདག་
ཚེ་འབྲས་བུ་ཡོད། ། སོགས། རང་གཞན་དགའ་བ་བསྒོམ་པ་དང་སྨོན་ལམ་སྤྱི་ལྟར་བྱའོ། །གསུམ་པ་གསང་
སྔགས་ལ། ཐོག་མར་གོང་མ་གཉིས་དང་སྒོ་བསྟུན་ནས་ཕྱིར་བཅོས་བྱ་བ་ནི། ཕྱག་སོགས་སྔར་བཞིན་པས། བླ་
མ་རྡོ་རྗེ་འཛིན་པ་ཆེན་པོ་ལ་སོགས་ཏེ་རྩ་བ་དང་བརྒྱུད་པར་བཅས་པའི་བླ་མ་ཡི་དམ་དཀྱིལ་
འཁོར་གྱི་ལྷ་ཚོགས་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་མཁའ་འགྲོ་
ཆོས་སྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་དགོངས་སུ་གསོལ། བདག་རིག་
པ་འཛིན་པ་གསང་བའི་མིང་འདི་ཞེས་བགྱི་བ། བྱིས་པ་ཉིད་དང་སོགས་ནས། ཉོན་མོངས་པ་མང་
བའི་དབང་གིས། སྤྱིར་རྡོ་རྗེ་ཐེག་པའི་འདུལ་བ་རྒྱ་མཚོ་དང་འགལ་བའི་ནོངས་པ་གང་
མཆིས་པ་དང་། ཁྱད་པར་དུའང་། རྩ་བ་སྐུ་གསུང་ཐུགས་ཀྱི་དམ་ཚིག་གསུམ་དང་། ཡན་ལག་
གི་དམ་ཚིག་ཉི་ཤུ་རྩ་ལྔ། སྒྲུབ་པ་ཁྱད་པར་གྱི་དམ་ཚིག་ཉི་ཤུ། སྤྱོད་པ་རྒྱུན་གྱི་དམ་ཚིག་བཞི།

རང་བཞིན་ལྟ་བའི་དམ་ཚིག་བཞི། གལ་མདོ་ངེས་པའི་དམ་ཚིག་གསུམ་དང་། གཞན་ཡང་
ཡན་ལག་གི་དམ་ཚིག་འབུམ་སྡེ་ལ་སོགས་པ་ནང་པ་ཐབས་ཀྱི་རྒྱུད་ལས་གསུངས་པའི་
བསྲུང་མཚམས་དང་འགལ་བའི་ཉེས་པ་གང་དང་གང་བྱུང་བ་དེ་ཐམས་ཅད། བླ་མ་རྡོ་རྗེ་
འཛིན་པ་ཆེན་པོ་ཡི་དམ་དཀྱིལ་འཁོར་གྱི་ལྷ་ཚོགས་སངས་རྒྱས་དང་བྱང་ཆུབ་སེམས་དཔའ་
མཁའ་འགྲོ་ཆོས་སྐྱོང་སྲུང་མ་ཡེ་ཤེས་ཀྱི་སྤྱན་དང་ལྡན་པ་རྣམས་ཀྱི་སྤྱན་སྔར་མཐོལ་ཞིང་
བཤགས་སོ། །མཐོལ་ཞིང་བཤགས་ན་བདག་བདེ་བ་ལ་རེག་པར་གནས་པར་འགྱུར་གྱིས།
མ་མཐོལ་མ་བཤགས་ན་ནི་མི་འགྱུར་རོ། ། ལན་གསུམ་དང་། མཐོང་སྡོམ་ཐབས་ལེགས་བྱའོ། །
དངོས་གཞི་ཉམས་ཆག་བཤགས་ཤིང་བསྐོང་བ་ནི། ཨོཾ༔ ཡེ་ཤེས་སྐུ་མཆོག་སོགས་ཤླཽ་ཀ་གཅིག་གི་
མཐར༑ ཨོཾ་ཨཱཿཧཱུྃ་བྷ་ག་ཝཱན་མ་ཧཱ་ཀཱ་རུ་ཎི་ཀ་ས་མ་ཡ་ཧོཿ ས་མ་ཡ་སྟྭཾ། ཨེ་ཧྱེ་ཧི། བཛྲ་ས་
མ་ཡ་ཛཿས་རྩ་བ་གསུམ་གྱི་ལྷ་ཚོགས་རྣམས་སྤྱན་དྲངས་ནས། བརྗོད་མེད་དོན་བཤགས་ཉིད་སྔོན་དུ་འགྲོ་
བས༑ ཐོག་མར་ལུས་ཀྱི་ཉམས་ཆག་བསྐང་བ་ནི། གདུང་བའི་བརྐྱང་ཕྱག་དང་བཅས་ཏེ། གྲུབ་ཐོབ་ཐུགས་
ཏིག་གི་ཆོས་སྡེ་ལས་བྱུང་བ་འདི་ལྟར། ཧོཿ དགོངས་ཀློང་དབྱེར་མེད་བརྡའ་ཡིས་མཚོན༔ སྙན་
བརྒྱུད་བདུད་རྩིས་སྐལ་ལྡན་སྐྱོང༔ བྱིན་རླབས་ཐུགས་རྗེའི་བདག་ཉིད་ཆེ༔ རྩ་བརྒྱུད་བླ་
མ་ལ་ཕྱག་འཚལ༔ ཆོས་སྐུའི་ངང་ལས་ལོངས་སྤྱོད་རྫོགས༔ སྤྲུལ་པའི་སྒྱུ་འཕྲུལ་ཅིར་ཡང་
སྟོན༔ དངོས་གྲུབ་རྣམ་གཉིས་ཆར་བཞིན་འབེབས༔ ཡི་དམ་ཞི་ཁྲོ་ལ་ཕྱག་འཚལ༔ ལྷན་
སྐྱེས་ངང་ལས་མ་གཡོས་བཞིན༔ ཞིང་སྔགས་ཌཱ་ཀིའི་སྤྲིན་ཕུང་འཕྲོ༔ མཆོག་ཐུན་ཕྲིན་ལས་
གློག་ལྟར་འཁྱུགས༔ གནས་གསུམ་མཁའ་འགྲོ་ལ་ཕྱག་འཚལ༔ རིག་འཛིན་བླ་མའི་བཀའ་
བཞིན་དུ༔ རྣལ་འབྱོར་སྒྲུབ་མཆོག་བུ་བཞིན་སྐྱོང༔ ལེགས་ཉེས་སྟངས་འཛིན་བར་ཆད་སེལ༔
ཆོས་སྲུང་གཏེར་བདག་ལ་ཕྱག་འཚལ༔ ཕྱག་བྱར་འོས་པ་ཐམས་ཅད་ལ༔ སྒོ་གསུམ་གུས་
པས་དད་ཕྱག་འཚལ༔ ཉམས་ཆག་སྡིག་སྒྲིབ་ཞི་བ་དང༔ ཡེ་ཤེས་རྒྱས་པར་བྱིན་གྱིས་
རློབས༔ ཨོཾ་གུ་རུ་སརྦ་ཏ་ཐཱ་ག་ཏ་ཀཱ་ཡ་ཝཱ་ཀ་ཙིཏྟ་པྲ་ཎ་མེ་ཎ་བནྡ་ནཾ་ཀ་རོ་མི༔ དེ་ནས་ངག་

གི་ཉམས་ཆག་བསྐང་བའི་ཕྱིར་རྡོར་སེམས་བསྒོམ་བཟླས་བྱ་བ་ནི། ཨཱཿ བདག་གི་སྤྱི་བོར་པད་ཟླའི་
སྟེང༔ བླ་མ་རྡོར་སེམས་ཧེ་རུ་ཀ༔ ཡབ་ཡུམ་ཐུགས་ཀའི་སྔགས་ཕྲེང་དང༔ སྐུ་ལས་བྱང་
སེམས་བདུད་རྩིའི་རྒྱུན༔ སྦྱོར་མཚམས་ནས་བྱུང་ཚངས་བུག་ཞུགས༔ ལུས་གང་སྡིག་སྒྲིབ་
ཉེས་ལྟུང་རྒྱུ༔ འབྲས་བུ་ནད་གདོན་སྡུག་བསྔལ་ཀུན༔ དག་ཅིང་དྲི་མ་མེད་པར་གྱུར༔ ཞེས་
ི་ནུས་སུ་བཟླ༔ དེ་ནས་གདུང་བའི་སྨྲེ་བཤགས་བྱ་བ་ནི། དངོས་སུ་བླ་མ་དང་མཆེད་ལྕམ་
མོས་ལ་ཡིག་བརྒྱ་ཅི
ལ་འགལ་བ་སོང་ན་དེ་ཉིད་སྤྱི་བོའི་བླ་མ་རྡོར་སེམས་དང་དབྱེར་〔མེད་ཞུ་མཆན།〕དུ་བསྒོམས་ནས། ཀུན་མཁྱེན་ཆེན་
པོའི་གསུང་ལས་འབྱུང་བ་འདི་ལྟར། ཀྱེ་ཀྱེ་བླ་མ་རིན་པོ་ཆེ། །བདག་ལ་རེ་ས་གཞན་ན་མེད། །ཐུགས་
རྗེའི་སྤྱན་གྱིས་གཟིགས་སུ་གསོལ། །མ་རིག་འཁྲུལ་པས་བདག་གནོན་ཏེ། །སྒོ་གསུམ་ཉེས་
པ་ཅི་མཆིས་པ། །རབ་ཏུ་འགྱོད་པས་བཤགས་པར་བགྱི། །སྡོམ་པ་གསུམ་དང་འགལ་གྱུར་
ཅིང་༑ ༑ཉེས་པའི་དྲི་མས་སེམས་གོས་པ། །དེ་ཀུན་ཁྱོད་ཀྱི་ཐུགས་རྗེ་ཡིས། །སྐད་ཅིག་ཉིད་
ལ་བྱང་བར་མཛོད། །བདག་ནི་མི་ཤེས་རྨོངས་པ་ཡིས། །མ་འཚལ་བཞིན་དུ་སྡིག་བགྱིས་
པས༑ ༑སྔར་ཡང་འཁོར་བར་རབ་ཏུ་འཁྱམས། །ད་ནི་བླ་མ་ཐུགས་རྗེ་ཅན། །ཁྱེད་ཀྱིས་
བདག་གི་སྒྲིབ་པ་ཀུན། སྐད་ཅིག་ཉིད་ལ་བསལ་བར་མཛོད། །འདི་ལྟར་མི་ཤེས་བྱིས་པ་
ལ༑ ༑སྐྱོན་གྱུར་མཐོང་ཚེ་ལྷག་པར་ཡང་། །ཐུགས་རྗེའི་གཟིགས་པ་མི་འཇུག་ན། །དེ་ལས་
གཞན་ལ་ཅིར་འགྱུར་དགོངས། །བུ་ཡི་ཉེས་པ་གང་ལགས་པས། །མ་ཡིས་སེལ་ཞིང་སྐྱོང་བ་
ལྟར༑ ༑བདག་ཅག་འགྲོ་དྲུག་སེམས་ཅན་ལ། །ཁྱེད་ཀྱིས་དང་པོར་ཐུགས་བསྐྱེད་ནས། །
ཕན་པར་མཛད་ཅེས་དམ་བཅས་ན། །དུས་འདིར་བདག་ལ་ཅིས་མི་དགོངས། །བདག་ཅག་
འཁྲུལ་བའི་སེམས་ཅན་རྣམས། །གཟིགས་ནས་ཐུགས་རྗེས་མི་འཛིན་ན། །ཁྱེད་ཀྱི་ཕྲིན་
ལས་གདུལ་བྱ་ལ། །ཕན་པ་དེ་ཡང་ཇི་ལྟར་དགོངས། །སྔོན་གྱི་རྒྱལ་བ་གྲངས་མེད་ཀྱང་། །
བདག་ཅག་སྤངས་ནས་ཐར་བར་གཤེགས། །ད་ནི་ཕྱོགས་བཅུའི་རྒྱལ་བ་ཡིས། །ཁྱོད་ལ་
བསྐུལ་ནས་བདག་ཅག་གི། །དོན་དུ་བླ་མར་རྣམ་འཕྲུལ་ན། །ཁྱེད་ཀྱིས་བདག་ཅག་འདོར་

ཕོད་དམ། །འཇིགས་སར་སྐྱེལ་མས་བསླུས་པ་བཞིན། །ཁྱེད་ཀྱིས་དེ་རིང་བསླུ་མཛད་དམ། །
ཡིད་བཞིན་ནོར་བུ་རིན་ཆེན་ཡང་། །གསོལ་བ་བཏབ་ན་འདོད་དགུ་འབྱུན། །ཁྱེད་ནི་བརྩེ་
ཆེན་ཐབས་ལ་མཁས། །དེ་སླད་བདག་ལ་ཅིས་མི་གཟིགས། །ཤ་ཟ་རྣམས་ཀྱང་མཆོད་སྦྱིན་
དང་༑ ༑བདེན་པའི་ཚིག་ནི་བརྗོད་མ་ཐག །སྔོན་གྱི་ཁྲོ་བའང་འདོར་བགྱིད་ན། །ཁྱེད་ནི་ཐུགས་
རྗེ་འགྲོ་བའི་ཡབ། །གུས་མཆོད་གདུང་བས་སེམས་གདུངས་ཤིང་། །ཉེས་པ་བཤགས་ན་
ཅིས་མི་གཟིགས། །བདག་གི་སྡིག་ཀུན་མ་བྱང་བར། །སྐྱེ་བ་གཞན་དུ་སོང་གྱུར་ན། །དམྱལ་
མེས་བསྲེག་པ་ཁོ་ནར་ཟད། །དེ་ལ་ཁྱེད་ཀྱིས་མི་གཟིགས་ན། །ཐུགས་རྗེའི་བདག་ཉིད་ཇི་
ལྟར་ལགས། །ཀྱེ་མ་ཀྱི་ཧུད་བདག་གི་སྡིག །མ་ལུས་བྱང་བར་མཛད་དུ་གསོལ། །སྐད་
ཅིག་འདི་ལ་ཐུགས་རྗེས་དགོངས། །བདག་ལ་དབང་བསྐུར་བྱིན་གྱིས་རློབས། །མཆོག་
དང་ཐུན་མོང་དང